Hajdúszoboszló Polgármesteri Hivatal

4200. Hajdúszoboszló, Hősök tere 1. telefon: 52/557-300 fax: 52/557-302 e mail: polgmiv@hajduszob.hu

Ügyiratszám: 10298-1/2014.

**K I V O N AT**

**41/2014. (V.13.) VMB határozat**
Hajdúszoboszló Város Önkormányzatának Városfejlesztési és Műszaki Bizottsága a 2014. május 13-ai ülésének napirendjét a következők szerint határozza meg:

**Napirendi pontok:**

1. Előterjesztés Péter Imre kérelméről

Előadó: főmérnök

**A képviselőtestület május 15 - i ülésanyagának véleményezése:**

1. Előterjesztésa közvilágítási hálózat jövőbeli üzemeltetésével kapcsolatosan (6.sz. képviselőtestületi napirendi javaslat)

 Előadó: főmérnök

**Képviselőtestületi anyagban nem szereplő, csak bizottsági napirend:**

1. Tájékoztatás a helyi menetrendszerinti autóbusz – közlekedés 2014.I.negyedévi működéséről

Előadó: főmérnök

1. Előterjesztés elektromos kisautók üzemeltetési kérelméről

Előadó: főmérnök

1. Előterjesztés mozgóárusítási kérelméről

Előadó: főmérnök

1. Előterjesztés a Kemencés Kft rendeletmódosítási kérelméről

Előadó

1. Egyebek

**Napirendek megtárgyalása:**

1. napirend

**Előterjesztés Péter Imre kérelméről**

42/2014. (V.13.) VMB határozat:

**Hajdúszoboszló Város Önkormányzatának Városfejlesztési, Műszaki Bizottsága támogatja Péter Imre kérelmét, mely szerint kérelmező a Mátyás Király sétány és Fürdő utca sarkán 2014. évben henna testfestés és hajfonás tevékenységet folytathasson a főszezonban 3.940,-Ft/m2/nap közterület-használati díj megfizetése mellett.**

Határidő : 2014. december 31.

Felelős : Jegyző

1. napirend

**Előterjesztésa közvilágítási hálózat jövőbeli üzemeltetésével kapcsolatosan**

43/2014. (V.13.) VMB határozat:

**Hajdúszoboszló Város Önkormányzatának Városfejlesztési, Műszaki Bizottsága támogatja, hogy Hajdúszoboszló Város Önkormányzatának Képviselő – testülete támogassa, hogy a város közvilágítási hálózat, valamint az állandó és eseti díszvilágítás üzemeltetési feladatait a Városgazdálkodási Nonprofit Zrt lássa el 2014. október 02- tól.**

**Utasítja a Jegyzőt a feladatellátással kapcsolatos konkrét teendőkről és kötelezettségekről készítsen előterjesztést a soron következő testületi ülsére.**

Határidő : 2014. június 31.

Felelős : Jegyző

1. napirend

**Tájékoztatás a helyi menetrendszerinti autóbusz – közlekedés 2014.I.negyedévi** **működéséről**

44/2014. (V.13.) VMB határozat:

**Hajdúszoboszló Város Önkormányzata Képviselőtestülete a Hajdú Volán Közlekedési Zártkörű Részvénytársaság Hajdúszoboszló város területén 2014. I. negyedévben végzett menetrend szerinti helyi személyszállítás tájékoztatójában foglaltakat tudomásul veszi.**

Határidő : -

Felelős : -

1. napirend

**Előterjesztés elektromos kisautók üzemeltetési kérelméről**

45/2014. (V.13.) VMB határozat:

**Hajdúszoboszló Város Önkormányzatának Városfejlesztési, Műszaki Bizottság támogatja a Oláh Attila egyéni vállalkozó kérelmét, miszerint a Szent István parkban (csak gyalogjárdán) elektromos kisautók üzemeltetését végezhesse az alábbi feltételek betartása mellett.**

**Kérelmező köteles a használat során keletkező hulladék elszállításáról, a használatot követően a közterület eredeti állapot szerinti helyreállításáról gondoskodni.**

**Kérelmező tudomásul veszi, hogy az Önkormányzat villamos-energia vételezési lehetőséget nem biztosít.**

**Kérelmező köteles a Hajdúszoboszlói Városgazdálkodási ZRt-vel a közterület használatára vonatkozó hatósági szerződést megkötni, továbbá a szükséges engedélyeket beszerezni és az azokban foglaltakat maradéktalanul betartani.**

Határidő : azonnal

Felelős : Jegyző

1. napirend

**Előterjesztés mozgóárusítási kérelméről**

46/2014. (V.13.) VMB határozat:

**Hajdúszoboszló Város Önkormányzatának Városfejlesztési, Műszaki Bizottság támogatja a Nor-Fitt Bt. kérelmét, miszerint a Szent István parkban, a Szilfákalján, és a Mátyás Király sétányon előre elkészített és csomagolt szezonális gyümölcs értékesítést, mozgóárusítási tevékenységként végezhessen az alábbi feltételek betartása mellett.**

**Kérelmező köteles a használat során keletkező hulladék elszállításáról, a használatot követően a közterület eredeti állapot szerinti helyreállításáról gondoskodni.**

**Kérelmező köteles a közterület-használatára vonatkozó hatósági szerződést megkötni, továbbá a szükséges engedélyeket beszerezni és az azokban foglaltakat maradéktalanul betartani, valamint a közterület-használati díjat megfizetni.**

Határidő : azonnal

Felelős : Jegyző

1. napirend

**Előterjesztés a Kemencés Kft rendeletmódosítási kérelméről**

47/2014. (V.13.) VMB határozat:

**Hajdúszoboszló Város Önkormányzatának Városfejlesztési, Műszaki/Pénzügyi Gazdasági Bizottsága támogatja a Kemencés Kft. kérelmét, mely szerint:**

1. **A közterületi vendéglátó terasz/kerthelyiség esetén éves díj megállapítását.**
2. **A közterületi vendéglátó terasz/kerthelyiségeken látványkonyha kialakítását hűtők, tűzhelyek, higiéniai feltételek, kézmosók, előkészítők kihelyezésével.**

**Utasítja a Jegyzőt tegyen javaslatot a vonatkozó önkormányzati rendeletek módosítására vonatkozóan a soron következő testületi ülésre.**

Határidő : 2014. június 31.

Felelős : Jegyző

**K.m.f.**

**Ugrai József Harsányi István**

***bizottsági tag bizottság elnök***

A kivonat hiteléül:

Hajdúszoboszló, 2014. május 13.

Molnár Edit leíró